Carl G. Laurin
Carl G. Laurin, Carl Gustaf Laurin, 1868-1940, svensk kunsthistorisk forfatter og kritiker. Foruden forelæsnings- og kritikervirksomhed (bl.a. teaterkritik i tidsskriftet Ord och Bild) skrev Laurin en meget populær Konsthistoria (1900, mange senere oplag) og var medstifter af foreningen Konsten i skolan. Laurin arbejdede fra 1893 i familiefirmaet, forlaget P.A. Norstedt & Söner, hvis direktør, broderen Thorsten Laurin (1875-1954), var kendt som kunstsamler.